Lišće/Novo lišće/Samostanska priča


Novo lišće

Samostanska priča 
Mladić stupi za novica u križare. Godinu dana skrušenom se molitvom na sveti red pripravlja. Sutra će ga zarediti, danas ga otac gvardijan ispovijeda.

— Ljubim! — šapnu mladić. — Ljubim, a te ljubavi ni najskrušenijom molitvom ne mogu iz srca istjerati!

— Idi u miru božjem — odgovori starac. — Bičuj se, posti i moli još godinu dana.

Mladić ode i posluša.

Za godinu dana eto ga opet: — Oče! bičevao sam se do krvi, molio sam do ludila, trpio sam i glad i žeđu, ali ju sve žešće ljubim... Pomozi!

— Nema ti pomoći — reče starac — idi i uzmi ju za ženu.

Mladić ode i posluša.

Za godinu se dana vrati.

— Eto me, oče, zaredi me! Tvoj sam i dušom i tijelom!

— A ljubav?

— Ljubav? — uzdahnu mladić. — Nestalo je!

050